Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1994. évi I. törvény 3. §-ával összhangban — a rendelet
Paragraph Index: 176

b) a nyers cukrot közvetlenül megelõzõ szállítmány nem lehet folyékony anyag. 5.10.1. Az az élelmiszer-forgalmazó, amely a nyers cukor tengeri szállításáért felelõs, olyan tanúsítványt állít ki, amely pontosan és részletesen leírja az érintett tartályokban és tartályhajókban szállított elõzõ szállítmányt, és a nyers cukor szállítása elõtt alkalmazott tisztítási eljárás jellegét és hatékonyságát. 5.10.2. A tanúsítvány a szállítmányt végigkíséri a szállítás minden állomásán, egészen a finomítóig és a finomító megõrzi a fenti okirat egy példányát. A tanúsítványon jól láthatóan és kitörölhetetlenül az alábbi mondatot kell feltüntetni: „Ezt a terméket emberi fogyasztásra való felhasználás elõtt finomítani kell.” 5.10.3. Az az élelmiszer-forgalmazó, amely a nyers cukor tengeri szállításáért, illetve finomításáért felelõs, az illetékes élelmiszer ellenõrzõ hatóságok kérésére bemutatja az 5.10.1. és 5.10.2. pontok szerinti tanúsítványt. 5.11.1. Az olyan nyers cukrot, amelynek tengeri szállítása nem kizárólag élelmiszerszállításra fenntartott tartályokban, illetve tartályhajókban történt, teljes és hatékony finomításnak kell alávetni és csak ezt követõen lehet élelmiszerként vagy élelmiszer-összetevõként való felhasználásra alkalmasnak tekinteni. 5.11.2. Az élelmiszer-elõállító, illetve élelmiszerforgalmazó, amely a nyers cukor tengeri szállításért, illetve finomításáért felelõs, a nyers cukor berakodását megelõzõ tisztítási folyamatot — e rendelet 3. §-a értelmében — a finomított cukor biztonsága és egészséges volta szempontjából döntõ fontosságúnak köteles tekinteni, figyelembe véve a tartályban vagy tartályhajóban elõzõleg szállított szállítmány jellegét. 5.12. Ha a szállítójármûben, illetve konténerben az élelmiszeren kívül egyidejûleg más árut is szállítanak, vagy egyidejûleg többféle élelmiszert szállítanak bennük, akkor, ahol szükséges, hatékony elválasztást kell biztosítani a termékek között az élelmiszer szennyezõdésének elkerülése érdekében. 5.13. Ha a szállítójármûvet, illetve konténert az élelmiszeren kívül valamely más áru szállítására, vagy egyidejûleg többféle élelmiszer szállítására használták, az egyes szállítmányok közt a rakteret hatékonyan meg kell tisztítani az élelmiszer szennyezõdésének elkerülése érdekében. 5.14. Az élelmiszereket úgy kell elhelyezni a szállítójármûveken, konténerekben, illetve tartályokban, hogy a szennyezõdés kockázatát minimálisra csökkentsék. 5.15. Ahol szükséges, az élelmiszerek szállítására szolgáló jármûnek, illetve konténernek, tartálynak alkalmasnak kell lennie arra, hogy az élelmiszer megfelelõ hõmérsékletét fenntartsa, és ahol szükséges, úgy kell azt megtervezni, hogy a hõmérséklet ellenõrizhetõsége biztosítva legyen. 5.16. Ha az élelmiszer-elõállító és élelmiszer-forgalmazó saját engedélyezett szállító jármûvel nem rendelkezik és ilyen jármûvet bérbe vesz, úgy szerzõdésben köteles kikötni a higiéniai követelményeket. 5.17. A szállításra vonatkozó elõírások végrehajtásáért a jármû vezetõje, üzemeltetõje felelõs.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes